b'\n_START_ARTICLE_\nEcublens (Vaud)\n_START_SECTION_\nMaantiede\n_START_PARAGRAPH_\nEcublens sijaitsee Genevenj\xc3\xa4rven pohjoisrannalla Lausannesta viitisen kilometri\xc3\xa4 l\xc3\xa4nteen. Ecublens on taajaan asuttu kaupunki, ja se muodostaa yhten\xc3\xa4isen kaupunkialueen naapurikuntiensa Lausannen, Prillyn ja Renensin kanssa.\n_START_SECTION_\nLiikenne\n_START_PARAGRAPH_\nMoottoritiet A1 ja A9 kulkevat Ecublens\xe2\x80\x99n kautta. SBB:n rautatie Lausannesta Geneveen ja Yverdon-les-Bains\xe2\x80\x99iin kulkee kaupungin kautta.\n_START_SECTION_\nMuuta\n_START_PARAGRAPH_\nEcublens on Vaud\xe2\x80\x99n yliopistokaupunki. \xc3\x89cole polytechnique f\xc3\xa9d\xc3\xa9rale de Lausanne (EPFL), Lausannen valtiollinen tekninen korkeakoulu, ja Universit\xc3\xa9 de Lausanne (UNIL), Lausannen yliopisto, sijaitsevat kaupungissa.'